**BILJEŠKE UZ FINANCIJSKI IZVJEŠTAJ ZA RAZDOBLJE**

**OD 1.1. DO 30.6. 2023. GODINE**

Srednja škola Hrvatski kralj Zvonimir u Krku je polivalentni centar koji objedinjuje programe: Opća gimnazija, hotelijersko – turistički tehničar, ekonomist, ugostiteljstvo (konobar, kuhar), strojarstvo (automehaničar, automehatroničar i vodoinstalater - monter).

Nastava se izvodi prema nastavnim planovima i programima, koje je donijelo Ministarstvo znanosti i obrazovanja, dok su sve ostale nastavne i vannastavne aktivnosti određene Godišnjim planom i programom škole te Kurikulumom. Nastava se održava u jednoj smjeni. Čak 70% učenika su putnici koji dolaze organiziranim prijevozom.

**PR-RAS**

Ukupni prihodi poslovanja u razdoblju od 1. siječnja do 30. lipnja 2023. godine iznose 718.372,42 eur i uključuju slijedeće prihode:

* 561.677,36 eur pomoći Ministarstva
* 6.457,50 eur pomoći JLS-e
* 38.292,34 eur pomoći temeljem prijenosa EU sredstava
* 4.201,83 eur prijenosi između proračunskih korisnika istog proračuna
* 39,02 eur prihodi od financijske imovine
* 2.335,40 eur prihodi po posebnim propisima
* 13.890,09 eur prihodi od pruženih usluga
* 5.650,00 eur donacije,
* 85.828,88 eur prihodi od proračuna PGŽ za financiranje rashoda poslovanja,

Ukupni prihodi poslovanja u prvom polugodištu 2022. godine viši su za 49.853,44 eur, odnosno 7,5% u odnosu na prethodnu godinu. Na pojedinim računima prihoda došlo je do većih oscilacija u odnosu na isto razdoblje prethodne godine:

* Račun 6361, Tekuće pomoći proračunskim korisnicima iz proračuna koji im nije nadležan su 564.134,86 eur. Viši su za 3,9% u odnosu na prethodnu godinu. 561.677,36 eur su prihodi MZO za plaće i ostale naknade za zaposlene; 6.457,50 eur su prihodi JLS-e otoka Krka. Prihodi JLS su na prošlogodišnjoj razini, dok su prihodi MZO nešto viši. Do povećanja je došlo zbog povećanja plaća i naknada.
* Račun 6362 Kapitalne pomoći proračunskim korisnicima iz proračuna koji im nije nadležan su 4.000,00 eur i u cjelosti su pomoći grada Krk, kao i prošle godine. Niže su za 13,9%. Iznos kapitalne pomoći definiran je odlukom Grada Krka za kalendarsku godinu i prema njoj se isplaćuje.
* Račun 638 pomoći temeljem prijenosa EU sredstava iznosi 38.292,34 eur. Viši su za 93,2% u odnosu na prethodnu godinu. 9.237,00 Eur čine prihodi temeljem prijenos EU sredstava za Erasmus+ projekte. U istom razdoblju prethodne godine nismo imali ovih prihoda. Isplate EU sredstava ovise o provedbi projektih aktivnosti koje nisu kontinuiratne. 29.055,34 eur čine prihodi ostvareni temeljem sudjelovanja naše Škole u projektima RCK RECEPT i MREŽA KOM5ENTNOSTI. Do oscilacija ovog prihoda u odnosu na prethodnu godinu došlo zbog dinamike izvršavanja projektih aktivnosti koje određuje Škola koordinator projekta.
* Račun 639 prijenosi između proračunskih korisnika istog proračuna iznosi 4.201,83 eur i niži su za 86%. Isto kao i račun 638 odnose se na prihode ostvarene temeljem sudjelovanja naše Škole u projektima RCK RECEPT i MREŽA KOM5ENTNOSTI i ostvareni prihodi ovise o dinamici realizacije projektnih aktivnosti.
* Račun 6413 Kamate na oročena sredstva i depozite po viđenju iznose 4,73 eur i niži su za 45,7% u odnosu na prethodu godinu zbog manje sredstava na računu Škole
* Račun 6415 Prihodi od pozitivnih tečajnih razlika su 34,29 eur i viši su za 377%. Do viših prihoda od pozitivnih tečejnih razlika došlo je zbog tečajnih razlika pri knjiženju računa i plaćanja istih za edukacije u sklopu projekta RCK RECEPT na Islandu.
* Račun 6526 Ostali nespomenuti prihodi iznose 2.335,40 eur. Viši su za 0,7% u odnosu na prethodno razdoblje. 1.680,00 eur su prihodi osiguravajuće kuće za nastale štete, 530,00 eur prihodi za sufinanciranje prijevoza učenika u HNB-u, 125,40 eur, sufinanciranje službenog puta za projekt Škola ambasador.
* Račun 6615 Prihodi od pruženih usluga iznose 13.890,09 eur te su za 287,70% viši u odnosu na isto razdoblje prethodne godine. 11.975,09 eur su prihodi od najma školskog prostora, 1.755,00 eur su prihodi od obrazovanja odraslih, a 160,00 eur prihodi od izdavanja duplikata svjedodžbi. Prihodi su povećani zbog većeg broja korisnika školske dvorane.
* Račun 6631 tekuće donacije iznose 5.650,00 eur, te su za 336,1% više u odnosu na isto razdoblje prethodne godine. 2.570,00 eur su donacije za maturalnu zabavu (dok su prošle godine bile 1.049,00 eur), 3.080,00 eur su donacije ostalih subjekata za sufinanciranje terenske nastave.
* Račun 6711 Prihodi od nadležnog proračuna iznose 85.828,88 eur, te su za 37,6%, viši u odnosu na isto razdoblje prethodne godine. Do povećanje ovih prihoda došlo je zbog povećanja rashoda koji se financiraju iz decenraliziranih sredstava.

Ukupni rashodi poslovanja iznose 752.708,29 eur što je za 36.785,15 eur, odnosno 5,1% više u odnosu na isto razdoblje prethodne godine.

Rashodi za zaposlene iznose 603.749,49 eur, te su viši za 14,1%.

* Račun 311 plaće iznose 503.349,39 eur, i više su za 13,7 %. Do povećanja je došlo zbog povećanja plaća, kao i zbog većeg broja djelatnika koji rade na projektu RCK RECEPT i ostvaruju dodatak na plaću od 30%;
* Račun 312 ostali rashodi za zaposlene iznose 17.225,03 eur te su za 29,4% viši u odnosu isto razdoblje prethodne godine. Ovi rashodi uključuju jubilarne nagrade i materijalna prava radnika koji su svake godine drukčiji, te regres koji je ove godine viši.
* Račun 313 Doprinosi na plaću iznose 83.175,07 eur i viši su za 13,7%. Njihovo povećanje povezano je uz povećanje plaća i naknada zaposlenika.

Materijalni rashodi iznose 148.006,88 i za 20,5% su niži u odnosu na isto razdoblje prethodne godine.

* Račun 3211 službena putovanja iznose 26.797,35 eur, za 6,8% su viša u odnosu na isto razdoblje prethodne godine. Uključuju službena putovanja za potrebe redovnog rada, kao i mobilnosti nastavnika i učenika u sklopu Erasmus+ projekata i projekta RCK RECEPT koji ovise o provedbi projektnih aktivnosti.
* Račun 3212 Naknade za prijevoz iznose 19.735,92 eur i više su za 16,7%. Ove naknade ovise o tržišnoj cijeni benzina što je utjecalo na rast troškova.
* Račun 3213 Stručno usavršavanje zaposlenika iznosi 4.598,01 eur i za 55,3% je niže u odnosu na prethodno razdoblje. Do smanjnja ovog troška je došlo zbog manje odlazaka nastavnika na edukacije u sklopu projekata Erasmus+ i RCK RECEPT.
* Račun 3214 ostale naknade troškova zaposlenima su 0,00 Eur. Prošle godine iznosili su 47,25 eur i u cjelosti su bili troškovi loko vožnje.
* Račun 322 Rashodi za materijal i energiju iznose 47.515,73 eur, te su niži za 4,9% u odnosu isto razdoblje prethodne godine. Značajnije su smanjeni rashodi materijala za tekuće održavanje i sitnog inventara. Proše godine imali smo hitnu inervenciju na elektro instalacijama Škole, te su troškovi bili viši.

Rashodi za usluge iznose 45.879,38 eur, te su za 33,7% viši u odnosu na isto razdoblje prethodne godine.

* Račun 3231 usluge telefona, pošte i prijevoza su 11.555,18 eur te su niži za 47,1%. Prošle godine bili su znatno viši troškovi prijevoza sudionika mobilnosti u sklopu programa Erasmus+
* Račun 3232 Usluge tekućeg i investicijskog održavanja iznose 9.733,13 eur i viši su za 14,2%. Do povećanja troškova došlo zbog sanacije učionice kemije. Zamijenje su cijevi i izrađen je novi epoksi pod.
* Račun 3233 Usluge promidžbe i informiranja su 0,00 Eur. Prošle godine ovi troškovi iznosili su 1.736,81 eur. (Nabavljen je promo materijal za Erasmus+ projekte, te je objavljen natječaj u Narodnim novinama za ravnatelja Škole)
* Račun 3234 Komunalne usluge iznose 4.227,83. Viši su za 40,5%. Ovi troškovi uključuju troškove vode, odvoza smeća, dezinsekcije, usluge dimnjačara i komunalnu naknadu. Budući je povećana cijena odvoza smeća i vode došlo je do povećanja ovih rashoda.
* Račun 3235 Zakupnine, najamnine iznose 350,00 eur i u cijelosti su troškovi najma razglasne opreme. Više su za 516,5% u odnosu na prethodno razdoblje.
* Račun 3236 Zdravstvene i veterinarske usluge su 1.043,22 eur, viši su za 391,1%. Uključuju obvezne sanitarne preglede za nastavnike ugostiteljskog programa i obvezne sistematske preglede za djelatnike Škole (iznos za sistematske pregled povećan je sa 66,36 eur na 159,27 eur)
* Račun 3237 intelektualne i osobne usluge su 3.197,42 eur i niže su za 48,1%. Uključuju troškove rada temeljem ugovora o djelu i usluge pravnog savjetovanja. Prošle godine ovi troškovi su bili viši radi troškova provedbe postupka javne nabave u sklopu projekta MREŽA KOM5ENTNOSTI
* Račun 3238 računalne usluge iznose 934,14 eur, za 12,7% su više u odnosu na prethodnu godinu. Uključuju održavanje svih računalnih aplikacija Škole. Program županijske riznice lani su koristile 2 osobe (računovotkinja i tajnica), a od ove godine koristi ga i ravnateljica
* Račun 3239 Ostale usluge su 14.838,46 eur te su niže za 44,5%. Uključuju usluge zaštite 226,92 eur, usluge tiska 138,00 eur, preostali troškovi od 14.473,54 eur su troškovi učenika sudionika mobilnosti kroz Erasmus+ programe (smještaj, kulturni program) koji su prošle godine bili viši.
* Račun 324 Naknade troškova osobama izvan radnog odnosa su 0,00 eur. Prošle godine ovi troškovi su iznosili 10.979,93 eur i u cjelosti su bili troškovi sudjelovanja naših učenika na mobilnostima u sklopu Erasmus+ projekata.
* Račun 329 ostali nespomenuti rashodi poslovanja iznose 3.480,49 eur i niži su za 5,4% u odnosu na isto razdoblje prethodne godine. Ovi troškovi uključuju troškove premija osiguranja 396,58 eur, reprezentacija 209,70 eur, članarina 995,89 eur, naknada za nezapošljavanje invalida 1.648,86 eur, te ostali rashodi 229,46 eur. Prošle godine imali smo troškove sudskih postupaka što ove godine nemamo.
* Račun 34 Financijski rashodi iznose 157,58 eur i niži su za 75,2%. 152,89 eur su bankarske usluge i usluge platnog prometa, 1,46 eur su negativne tečajne razlike (koje su za 98% niže u odnosu na prethodnu godinu zbog prelaska na euro), 3,23 eur su zatezne kamate (niže su za 99,2%. Prošle godine obračunate su naknade plaća po sudskim presudama).
* Račun 3812 Tekuće donacije u naravi 794,34 eur. Prošle godine nismo imali ovih troškova. U cjelosti su troškovi nabave higijenskih uložaka za naše učenice u sklopu programa: Menstrualne higijenske potrepštine

Ukupni rashodi za nabavu nefinancijske imovine su 2.214,53 eur kn što je za

78,5% manje u odnosu na isto razdoblje prethodne godine.

* Račun 4227 Uređaji, strojevi i oprema iznosi 1.886,04 i za 71,8% si niži u odnosu na isto razdoblje protekle godine. Od opreme nabavljen je zamrzivač za ugostiteljski praktikum i klima za učionicu.
* Račun 451 Dodatna ulaganja na građevinskim objektima iznosi 328,49 eur i uključuju troškove u sklopu projekta RCK MREŽA KOM5ENTNOSTI. Prošle godine nismo imali ovih troškova.

U razdoblju od 1. siječnja do 30. lipnja 2023. godine ukupni prihodi i primici iznose 718.372,42 eur, a ukupni rashodi i izdaci 754.922,82 eur te je realiziran manjak u iznosu od 36.550,40 eur. Od prethodne godine prenesen je višak sredstava u iznosu od 81.533,23 eur te 30. lipnja 2023. godine imamo višak sredstava raspoloživih u idućem razdoblju u iznosu od 44.982,83 eur.

**OBVEZE**

Stanje obveza 1. siječnja 2023. godine iznosi 109.642,41 eur. U izvještajnom razdoblju od 1. siječnja do 30. lipnja 2023. godine povećane su obveze za 762.313,21 eur. Podmirene obveze u navedenom razdoblju su 759.054,19 eur te je stanje obveza 30.lipnja 2023. godine 112.901,43 eur.

Ukupne obveze su nedospjele i uključuju:

* međusobne obveze subjekata općeg proračuna u iznosu od 5.275,33 eur,
* obveze za rashode poslovanja u iznosu od 105.425,06 eur i
* rashode za nabavu nefinancijske imovine 2.201,04 eur.